NDR แจ้งปิดบ.ย่อยในมาเลเซียชั่วคราวตามมาตรการ RMO เผยกระทบรายได้ 38%
NDR แจ้งปิดบ.ย่อยในมาเลเซียชั่วคราวตามมาตรการ RMO เผยกระทบรายได้ 38%
20 เม.ย. 2563

บริษัท เอ็น.ดี. รับเบอร์ จํากัด (มหาชน) หรือ NDR เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า เมื่อวันที่ 16 มีนาคม 2563 รัฐบาลประเทศมาเลเซียได้ตัดสินใจบังคับใช้มาตรการการจํากัดการเคลื่อนไหว หรือ Restriction of Movement Order (RMO) โดยมีผลบังคับใช้ตั้งแต่วันที่ 18-31 มีนาคม 2563 เพื่อควบคุมการระบาดของ COVID-19 ซึ่งมีการระบาดและลุกลามในหลายๆ พื้นที่ของประเทศมาเลเซีย ต่อมา เมื่อวันที่ 25 มี.ค.63 รัฐบาลของประเทศมาเลเซียได้มีการขยายระยะเวลาการบังคับใช้มาตรการ RMO จากเดิมกําหนดสิ้นสุดในวันที่ 31 มี.ค.63 ไปเป็นสิ้นสุดวันที่ 14 เม.ย.63
อย่างไรก็ตาม สถานการณ์การแพร่ระบาดของเชื้อไวรัส COVID-19 ยังไม่ดีขึ้น เมื่อวันที่ 10 เมษายน 2563 รัฐบาลประเทศมาเลซียจึงได้ประกาศขยายเวลาการบังคับใช้มาตรการ RMO อีกครั้ง โดยกําหนดให้สิ้นสุดในวันที่ 28 เม.ย.63 โดยคําสั่งดังกล่าวมีผลบังคับใช้ทัวประเทศมาเลเซียและมีการบังคับใช้ภายใต้พระราชบัญญัติการป้องกันและควบคุมโรคติดต่อปี 2531 (1988) และพระราชบัญญัติตํารวจปี 2510 (1967)
นอกจากนี้ มาตรการ RMO จะครอบคลุมข้อจํากัดการเคลื่อนไหวและการชุมนุมทัวประเทศ รวมถึงกิจกรรมทางศาสนา กีฬา กิจกรรมทางสังคมและวัฒนธรรม รวมถึงสถานปฏิบัติทางศาสนกิจและสถานประกอบธุรกิจจะต้องปิดบริการด้วย ยกเว้นซุปเปอร์มาร์เก็ต ตลาดสด และร้านสะดวกซื้อที่ขายสินค้าที่จําเป็น คําสั่งนี้ไม่อนุญาตให้ชาวมาเลเซียและชาวต่างชาติเดินทางเข้า-ออกนอกประเทศ
ทั้งนี้ เนื่องจากการใช้มาตรการ RMO ข้างต้น ทําให้บริษัทย่อยของ NDR ในประเทศมาเลเซีย ได้แก่ Fung Keong Rubber Manufactory (M) Sdn. Bhd. (FKRMM) ต้องปิดทําการชัวคราวตั้งแต่วันที่ 18 มี.ค.63 ถึงวันที่ 28 เม.ย.63 จากการประเมินเบื้องต้น ผลกระทบจากรายได้ในการปิดบริษัทย่อยชั่วคราวในประเทศมาเลเซียนั้น ประมาณ 37.64%
ของรายได้ทั้งหมดของบริษัทฯ (อ้างอิงจากงบการเงินรวม สิ้นสุดวันที่ 31 ธ.ค.62)